Diari Oficial de la Generalitat Valenciana


Sumari del DOGV 1658, del 07-11-1991 (1991/823124)

RESOLUCIÓ conjunta de la Direcció General d'Esports i l'Institut Valencià de la Joventut, per la qual es convoca la IX Campanya d'Esquí <<Hivern-92>>.
------------------------------------------------------------------------------------------------------------------------------------------------------

### Dades del document

Número de DOGV
:   1658

Data del DOGV
:   07-11-1991

Secció del DOGV
:   ALTRES DISPOSICIONS

Número del document
:   1991/823124


Data del document
:   13-10-1991

Organisme emissor
:   Conselleria de Cultura, Educació i Ciència

Tipus de document
:   Resolució

Resolució conjunta de la Direcció General d'Esports i l'Institut Valencià de la Joventut, per la qual es convoca la IX Campanya d'Esquí Hivern-92.  
La IX Campanya d?Esquí, estesa en l'àmbit de la Comunitat Valenciana amb gran èxit de participació, té com a objecte prioritari l?ocupació del temps lliure dels joves, facilitant-los els mitjans necessaris per a l'accés i la pràctica d'un esport que, per les característiques de la nostra comunitat, no pot disposar d'infrastructura adequada.  
La Direcció General d'Esports i l?Institut Valencià de la Joventut (IVAJ), d'acord amb el pla d'actuacions coordinades amb les diputacions de València, Castelló i Alacant i fent ús de les competències que en matèria de joventut i esport té atribuïdes la Generalitat Valenciana, la Direcció General d'Esports i l?Institut Valencià de la Joventut, resolem:  
Primer  
Convocar la IX Campanya d'Esquí «Hivern- 92» de la Generalitat Valenciana.  
Segon  
Aprovar les bases per les quals es regirà la convocatòria que s'assenyala a l'annex.  
València, 13 d?octubre de 1991. - El Director General d'Esports: Josep Antoni Chapa i López. El Director General de l?Institut Valencià de la Joventut: Joan. Calabuig i Rull.  
ANNEX I  
Bases que regulen la convocatòria de la «IX Campanya d?esquí Hivern- 92»  
Primera  
La IX Campanya d?Esquí planteja dues modalitats diferents:  
- Setmanes escolars  
- Caps de setmana  
Segona  
Les inscripcions de setmana escolar es formalitzaran segons el model adjunt per grups de 25 o 50. S'hi obtindrà una gratuïtat per cada 25 places i el centre pagarà les places adjudicades encara que no s'hi completen. Aquestes hauran de tenir entrada abans del 25 de novembre als serveis territorials de la Conselleria de Cultura, Educació i Ciència de la província on estiga domiciliat el centre sol·licitant, situats a:  
- Alacant: C/ Carratalà, 47. Telèfon: (96) 590 10 39.  
- Castelló de la Plana: C/ Major, 91. Telèfon: (964) 22 52 12.  
- València: Av. Navarro Reverter, 2. Telèfon: (96) 386 95 61.  
La quota s'ingressarà en els comptes bancaris que cadascuna de les empreses adjudicatàries assenyalen, els quals es comunicaran en el moment de l'adjudicació.  
Podran participar en la campanya els centres docents de la Comunitat Valenciana d'EGB, BUP, FP i universitaris.  
L?edat mínima dels participants serà de 12 anys. Tothom haurà de portar la cartilla de la seguretat social o equivalent. Els menors d'edat que hagen de viatjar a l?estranger, hauran de portar els documents legals establerts per a aquests casos.  
- Super Espot. Vuit setmanes consecutives, del 19.01.92 al 14.03.92. Quota: Hotel Or Blanc: 22.000 PTA. Nou Alberg: 20.000 PTA.